Härmälän rotko

Härmälän rotko on Varsinais-Suomessa Maskussa oleva luonnonmuodostelma. Se on parhaimmillaan parikymmenmetrinen rotko, jonka lisäksi muodostelmaan kuuluu rako- ja lippaluolat. Muodostelman päältä on näkymä laajasti ympäri lähialuetta mm. merenlahden toiselle puolelle Kultarantaan. Rotko on syntynyt kallioon mahdollisesti maanjäristyksen seurauksena. Vaihtoehtoisen teorian mukaan rotkon on esitetty syntyneen meren laajentaessa kallion luontaisia halkeamia. Rotko on geologisesti nuori, sen arvioidaan syntyneen noin tuhat vuotta sitten.

Maskun kunta on  yhdessä paikallisten yhdistysten kanssa järjestänyt rotkolla useiden vuosien ajan muinaistulien yön tapahtuman.

Viitteet 

Maskun luonto
Suomen rotkot